ai4bharat/Pralekha huggingface dataset:
विज्ञान एवं प्रौद्योगिकी मंत्रालय
5वें भारतीय अंतरराष्ट्रीय विज्ञान महोत्सव में बनेंगे चार गिनीज विश्व रिकॉर्ड
कोलकाता में मंगलवार 5 नवंबर, 2019 से शुरू हो रहे 5वें भारतीय अंतरराष्ट्रीय विज्ञान महोत्सव  के दौरान कम से कम चार गिनीज विश्व रिकॉर्ड बनाने के प्रयास किए जाएंगे।
चार दिवसीय महोत्सव के पहले दिन 1,750 से ज्यादा विद्यार्थियों की भागीदारी के साथ सबसे बड़ा खगोल भौतिकी की शिक्षा और स्पेक्ट्रोस्कोप्स की सभा होगी। खगोलविद हमसे सैकड़ों या लाखों वर्ष दूर स्थित खगोल पिंडों के तापमान, रसायन संयोजन आदि के बारे में जानने के लिए स्पेक्ट्रोस्कोप्स का इस्तेमाल किया जाता है। कार्डबोर्ड से बने छोटे से बॉक्स के इस्तेमाल से उन्नत स्पेक्ट्रोस्कोप्स का एक छोटा मॉडल बनाया जाता है, जिसमें स्पेक्ट्रोस्कोप में चैनल लाइट के इस्तेमाल से छोटी सी खिड़की बनाई जाती है। विवर्तन की प्रक्रिया के द्वारा प्रकाश के विभाजन के लिए कॉम्पैक्ट डिस्क के एक टुकड़े का उपयोग किया जाता है। यह प्रयास जाने-माने वैज्ञानिकों मेघनाद साहा और सी. वी. रमन को समर्पित है।
एक ही स्थान पर सबसे बड़ी इलेक्ट्रॉनिक शिक्षा और ऑप्टिकल मीडिया संचार इकाइयों की सभा में अगले दिन 950 से ज्यादा विद्यार्थियों की भागीदारी का प्रयास किया जाएगा। इन्फ्रारेड संकेतों के माध्यम से स्थापित संचार लिंक की स्थापना की कोशिश की जाएगी। यह प्रयास चंद्रशेखर वेंकटरमन और सत्येंद्र नाथ बोस को समर्पित है।
7 नवंबर, 2019 को रेडियो किट्स के साथ सबसे ज्यादा लोगों की सभा करने का प्रयास किया जाएगा, जिसमें 400 से ज्यादा विद्यार्थी भागीदारी करेंगे। अन्य विद्युत चुम्बकीय तरंगों की तरह रेडियो तरंगें अंतरिक्ष में प्रकाश की गति से यात्रा करती हैं। वे अलग-अलग समय पर विद्युत धाराओं की तरह त्वरण से विद्युत आवेशों को गुजारकर पैदा की जाती हैं। रेडियो तरंगें ट्रांसमीटर्स द्वारा कृत्रिम रूप से पैदा की जाती हैं और एंटीना के इस्तेमाल से रेडियो रिसीवर्स द्वारा ग्रहण की जाती हैं। यह प्रयास जगदीश चंद्र बोस को समर्पित हैं।
अंतिम दिन 8 नवंबर, 2019 को 400 से ज्यादा विद्यार्थियों की भागीदारी से मानव क्रोमोसोम की एक सबसे बड़ी मानव छवि तैयार करने की कोशिश की जाएगी। हर कोशिका के केंद्र में डीएनए के कण क्रोमोसोम की रेशे जैसी संरचनाओं में गुंथे होते हैं। हर क्रोमोसोम हिस्टोन के नाम से पुकारे जाने वाले प्रोटीन से बंधा होता है, जिससे ढांचे को सहारा मिलता है। इसके माध्यम से युवा मस्तिष्क में विज्ञान एवं प्रौद्योगिकी की दुनिया में नई खोज शुरू करने की भावना जागृत किए जाने का प्रयास किया जाएगा।
5वें आईआईएसएफ-2019 के मेजबान शहर में कई जाने-माने वैज्ञानिक संस्थान हैं, जो कई अग्रणी वैज्ञानिकों का कार्यस्थल रहे हैं और जिन्होंने भारत में विज्ञान जगत को नया आकार दिया है। आईआईएसएफ दुनिया का सबसे बड़ा विज्ञान महोत्सव है। इस साल महोत्सव का विषय राइजन इंडिया- शोध, नवाचार और राष्ट्र में विज्ञान का सशक्तिकरण है।
वर्ष 2015 में शुरुआत के बाद से आईआईएसएफ 2019 उसका पांचवां संस्करण है। पहला और दूसरा आईआईएसएफ नई दिल्ली में, तीसरा चेन्नई और चौथा आईआईएसएफ लखनऊ में हुआ था, जिसमें विदेशी प्रतिनिधिमंडलों सहित लगभग 10 लाख लोग पहुंचे थे।
विज्ञान एवं प्रौद्योगिकी संबंधित मंत्रालयों और भारत सरकार के विभागों व विज्ञान भारती  द्वारा आयोजित भारत की वैज्ञानिक और तकनीक उपलब्धियों पर भारत और विदेश के विद्यार्थियों, अन्वेषकों, शिल्पकारों, किसानों, वैज्ञानिकों और तकनीक विशेषज्ञों मनाया जाने वाला एक वार्षिक महोत्सव है।
आआईएसएफ-2019 में भारत और विदेश के लगभग 12,000 भागीदारों के शामिल होने का अनुमान है। इसमें 28 अलग कार्यक्रमों का आयोजन किया जाएगा।
रक्षा मंत्रालय
तेजस एफओसी विमान भारतीय वायुसेना को सौंपा गया
भारतीय वायु सेना  ने बुधवार को वायु सेना स्टेशन सुलूर में तेजस एमके-1 एफओसी विमान को हाल ही में पुनर्जीवित किए गए नंबर 18 स्क्वैड्रन, जो कि "फ्लाइंग बुलेट" के नाम से जाना जाता है, में शामिल किया। यह भारतीय वायु सेना की परिचालन क्षमता को बढ़ाने की दिशा में एक और महत्वपूर्ण कदम है। इस तरह के विमान को शामिल करने वाला भारतीय वायुसेना का यह पहला स्क्वैड्रन है। यह देश के स्वदेशी लड़ाकू विमान कार्यक्रम में एक महत्वपूर्ण मील का पत्थर भी है और 'मेक इन इंडिया' पहल को भी बढ़ावा देने की दिशा में एक महत्वपूर्ण कदम भी है। तेजस एमके-1 एफओसी एक एकल इंजन, हल्के वजन, बेहद चुस्त, सभी मौसम में बहु-भूमिका निभाने वाला लड़ाकू विमान है। हवा से हवा में ईंधन भरने में इसकी सक्षमता इसे वाकई एक बहुमुखी प्लेटफॉर्म बनाती है।
इस स्क्वैड्रन का संचालन वायुसेना प्रमुख , एयर चीफ मार्शल आरकेएस भदौरिया ने किया। इस समारोह के दौरान, दक्षिणी वायु कमान के एयर ऑफिसर कमांडिंग इन-चीफ, एयर मार्शल अमित तिवारी और 18 स्क्वैड्रन के कमोडोर कमांडेंट, एयर मार्शल टीडी जोसेफ, श्री आर माधवन, एचएएल के सीएमडी और डॉं. गिरीश एस देवधर, पीजीडी  और एयरोनॉटिकल डेवलपमेंट एजेंसी के निदेशक भी मौजूद थे। वायु सेना स्टेशन, सुलूर में कर्मियों को संबोधित करते हुए, वायुसेना प्रमुख ने उन्हें बधाई दी और दक्षिणी वायु कमान और वायु सेना स्टेशन, सुलूर द्वारा नए हवाई प्लेटफॉर्म को शामिल करने की दिशा में किए गए प्रयासों की सराहना की। उन्होंने इस ऐतिहासिक उपलब्धि के लिए, एलसीए के उत्पादन में शामिल चेयरमैन, एचएएल, एडीए, डीआरडीओ प्रयोगशाला, डीपीएसयू, एमएसएमई और सभी एजेंसियों की सराहना की।
इस अवसर पर, एचएएल के सीएमडी द्वारा वायुसेना प्रमुख को तेजस एफओसी संस्करण के विमान दस्तावेज प्रस्तुत किया जाना उल्लेखनीय रहा। जिसके बाद, वायुसेना प्रमुख ने यूनिट के लिए औपचारिक चाबियों के साथ इन विमानों को 18 स्क्वैड्रन के कमांडिंग ऑफिसर ग्रुप कैप्टन मनीष तोलानी को सुपुर्द किया। इस कार्यक्रम की शुरुआत, एक विमान-परेड के साथ हुई, जिसमें एमआई 17 वी 5 का निर्माण और एएलएच, एएन-32 परिवहन विमान और तेजस एमके-1 लड़ाकू विमान भी शामिल हुए।
18 स्क्वैड्रन का गठन, 15 अप्रैल 1965 को अंबाला में फोलैंड जीनेट एयरक्राफ्ट के साथ किया गया था। भारतीय वायु सेना के एकमात्र परमवीर चक्र विजेता, फ्लाइंग ऑफिसर निर्मलजीत सिंह सेखों, 1971 के भारत-पाक युद्ध के दौरान इस स्क्वैड्रन का हिस्सा थे। इस स्क्वैड्रन को एचएएल निर्मित दो एयरक्राफ्ट, तेजस और अजीत का संचालन करने का भी अनूठा गौरव प्राप्त है, जिसका उसने एक ही स्टेशन से संचालन किया था। इन वर्षों में, इसने देश भर के विभिन्न एयरबेसों से मिग-27 एमएल विमानों का भी संचालन किया है। इस स्क्वैड्रन को अप्रैल 2016 में नंबर प्लेटेड किया गया था। यह स्क्वैड्रन, दक्षिणी वायु कमान के परिचालन नियंत्रण में आता है, जो कि इस स्क्वैड्रन को भारतीय वायु सेना के परिचालन की अवधारणा में एकीकृत करने के लिए उत्तरदायी है।
अधिष्ठापन समारोह से पहले, वायु सेना प्रमुख , एयर चीफ मार्शल आरकेएस भदौरिया, पीवीएसएम एवीएसएम वीएम एडीसी ने 45 स्क्वाड्रन के साथ तेजस एमके-1 लड़ाकू विमान में उड़ान भरी।
वित्त मंत्रालय
केंद्रीय अप्रत्यक्ष कर एवं सीमा शुल्क बोर्ड ने अंतर्राष्ट्रीय सीमा शुल्क दिवस, 2022 मनाया
केंद्रीय अप्रत्यक्ष कर एवं सीमा शुल्क बोर्ड  और उसके सभी क्षेत्रीय कार्यालयों ने आज अंतर्राष्ट्रीय सीमा शुल्क दिवस, 2022 मनाया। इस वर्ष का विषय था 'डेटा संस्कृति को अपनाने और एक डेटा परिवेश तैयार करने के लिए सीमा शुल्क में डिजिटल परिवर्तन को बढ़ावा।' विश्व सीमा शुल्क संगठन  द्वारा यह विषय दिया गया था।
केंद्रीय वित्त एवं कॉरपोरेट कार्य मंत्री श्रीमती निर्मला सीतारमण और केंद्रीय वित्त राज्य मंत्री श्री पंकज चौधरी ने आज अंतरराष्ट्रीय सीमा शुल्क दिवस 2022 के अवसर पर सीबीआईसी को ट्वीट के जरिये बधाई दी। वित्त मंत्री ने कोविड-19 वैश्विक महामारी के दौरान भी आपूर्ति श्रृंखला सुरक्षा सुनिश्चित करने के लिए सीबीआईसी की सराहना की। श्रीमती सीतारमण ने भारतीय सीमा शुल्क में डेटा संस्कृति और तेजी से हो रहे डिजिटल परिवर्तन को माना और सीबीआईसी से इस मोर्चे पर और काम करने का आग्रह किया।
न्हावा शेवा कस्टम्स की यात्रा के दौरान वित्त मंत्री के निर्देशों के अनुरूप सीबीआईसी के क्षेत्रीय कार्यालयों ने इस अवसर पर एक आउटरीच कार्यक्रम का आयोजन किया ताकि भारतीय सीमा शुल्क विभाग द्वारा हाल में उठाए गए कदमों के बारे में जागरूकता फैलाई जा सके। इसके अलावा विभिन्न हितधारकों से फीडबैक प्राप्त करने का प्रयास किया गया जो सीमा शुल्क के कामकाज के अभिन्न अंग हैं।
दिल्ली, हैदराबाद और मुंबई कस्टम्स ने 'डेटा संस्कृति को अपनाने और एक डेटा परिवेश तैयार करने के लिए सीमा शुल्क में डिजिटल परिवर्तन को बढ़ावा' विषय पर वर्चुअल इंटरैक्टिव सत्र और पैनल परिचर्चा का आयोजन किया। उसके बाद निजी हितधारकों से इनपुट लेने के लिए एक फीडबैक सत्र आयोजित किया गया। विभिन्न हितधारकों के बीच जागरूकता पैदा करने के लिए मुंबई और बेंगलूरु कस्टम्स जोन द्वारा ऑनलाइन क्विज प्रतियोगिताएं भी आयोजित की गईं। चेन्नई कस्टम्स जोन ने एक आधुनिक तुरंत सुविधा केंद्र का उद्घाटन किया। कोलकाता कस्टम्स जोन ने एक वेबिनार का आयोजन किया और नेताजी सुभाष चंद्र बोस अंतरराष्ट्रीय हवाई अड्डे पर अतिथि ऐप के पर्चे वितरित किए ताकि यात्रियों के बीच सीमा शुल्क कानूनों और प्रक्रियाओं के बारे में जागरूकता को बढ़ावा मिल सके। संबंधित क्षेत्रीय कार्यालयों ने भी इस दिवस को मनाने के लिए अपने स्तर पर स्थानीय समारोहों का आयोजन किया।
इस अवसर पर वित्त मंत्रालय, नॉर्थ ब्लॉक, नई दिल्ली में दोपहर को एक औपचारिक समारोह भी आयोजित किया था जिसमें वर्चुअल माध्यम से भाग लिया गया। समारोह में सीबीआईसी के चेयरमैन श्री. विवेक जौहरी, बोर्ड के सदस्य, वरिष्ठ अधिकारियों और सीबीआईसी के तहत सभी क्षेत्रीय कार्यालयों एवं निदेशालयों ने भाग लिया।
सीबीआईसी के चेयरमैन ने इस अवसर पर विभाग के सभी अधिकारियों को बधाई दी। उन्होंने अधिकारियों से बेहतर सेवा डिलिवरी पर ध्यान केंद्रित करने और अपने दैनिक निर्णय लेने में पूर्वानुमान एवं पारदर्शिता बढ़ाने की दिशा में काम करने का भी आग्रह किया। डिजिटल मोर्चे पर उन्होंने अधिकारियों को स्वचालित प्रणालियों की उचित समझ रखने और सक्रिय उपयोगकर्ता बनने का आह्वान किया ताकि संगठन में डेटा संस्कृति को मजबूत करने के लिए एक सार्थक प्रतिपुष्टि दी जा सके।
विश्व सीमा शुल्क संगठन द्वारा इस वर्ष के लिए निर्धारित विषय से संबंधित सेवाओं में योगदान के लिए सीबीआईसी के 19 अधिकारियों और निजी क्षेत्र के 1 व्यक्ति को डब्ल्यूसीओ सर्टिफिकेट ऑफ मेरिट से सम्मानित किया गया।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 425वां दिन
राष्ट्रीय टीकाकरण दिवस पर आज सभी राज्यों और केंद्र शासित प्रदेशों में 12-14 आयु के किशोरों के लिए टीकाकरण की शुरुआत की गई
पहले दिन 12-16 आयु वर्ग के किशोरों को 2.60 लाख से अधिक खुराक दी गई
राष्ट्रीय टीकाकरण दिवस के अवसर पर 12-14 आयु वर्ग के किशोरों के लिए देश भर में कोविड-19 टीकाकरण की शुरुआत की गई।
पहले दिन 2 लाख से अधिक किशोरों को कोविड-19 टीके की पहली खुराक दी गई। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.15 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10402863
|
|
दूसरी खुराक
|
|
9988057
|
|
प्रीकॉशन डोज
|
|
4340087
|
|
एफएलडब्ल्यू
|
|
पहली खुराक
|
|
18411910
|
|
दूसरी खुराक
|
|
17483921
|
|
प्रीकॉशन डोज
|
|
6619033
|
|
आयु वर्ग 12-14 वर्ष
|
|
पहली खुराक
|
|
260136
|
|
आयु वर्ग 15-18 वर्ष
|
|
पहली खुराक
|
|
56097128
|
||
|
दूसरी खुराक
|
|
35027747
|
|
आयु वर्ग 18-44 वर्ष
|
|
पहली खुराक
|
|
553631006
|
|
दूसरी खुराक
|
|
458068222
|
|
आयु वर्ग 45-59 वर्ष
|
|
पहली खुराक
|
|
202582539
|
|
दूसरी खुराक
|
|
183406909
|
|
60 वर्ष से अधिक
|
|
पहली खुराक
|
|
126624019
|
|
दूसरी खुराक
|
|
114232966
|
|
प्रीकॉशन डोज
|
|
10585163
|
|
कुल दी गई पहली खुराक
|
|
967886351
|
|
कुल दी गई दूसरी खुराक
|
|
818207822
|
|
प्रीकॉशन डोज
|
|
21544283
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 16 मार्च, 2022 
|
|
एचसीडब्ल्यू
|
|
पहली खुराक
|
|
61
|
|
दूसरी खुराक
|
|
727
|
|
प्रीकॉशन डोज
|
|
7712
|
|
एफएलडब्ल्यू
|
|
पहली खुराक
|
|
107
|
|
दूसरी खुराक
|
|
1433
|
|
प्रीकॉशन डोज
|
|
16436
|
|
आयु वर्ग 12-14 वर्ष
|
|
पहली खुराक
|
|
260136
|
|
आयु वर्ग 15-18 वर्ष
|
|
पहली खुराक
|
|
52116
|
||
|
दूसरी खुराक
|
|
264268
|
|
आयु वर्ग 18-44 वर्ष
|
|
पहली खुराक
|
|
63286
|
|
दूसरी खुराक
|
|
590321
|
|
आयु वर्ग 45-59 वर्ष
|
|
पहली खुराक
|
|
9871
|
|
दूसरी खुराक
|
|
139883
|
|
60 वर्ष से अधिक
|
|
पहली खुराक
|
|
6945
|
|
दूसरी खुराक
|
|
89883
|
|
प्रीकॉशन डोज
|
|
52621
|
|
कुल दी गई पहली खुराक
|
|
269272
|
|
कुल दी गई दूसरी खुराक
|
|
1086515
|
|
प्रीकॉशन डोज
|
|
76769
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
राष्ट्रपति सचिवालय
राष्ट्रपति 3 से 4 अक्टूबर तक गुजरात का दौरा करेंगी
राष्ट्रपति श्रीमती द्रौपदी मुर्मु 3 से 4 अक्टूबर, 2022 तक गुजरात का दौरा करेंगी। भारत के राष्ट्रपति के रूप में यह उनकी पहली गुजरात यात्रा होगी।
3 अक्टूबर, 2022 को राष्ट्रपति अहमदाबाद में साबरमती आश्रम जाकर अपनी यात्रा का शुभारंभ करेंगी। इसके पश्चात, वह जीएमईआरएस, गांधीनगर में स्वास्थ्य, सिंचाई, जल आपूर्ति और बंदरगाह विकास से संबंधित विभिन्न परियोजनाओं का उद्घाटन/शिलान्यास करेंगी। उसी शाम, राष्ट्रपति के सम्मान में गांधीनगर में गुजरात सरकार द्वारा आयोजित एक नागरिक स्वागत समारोह में शामिल होंगी।
4 अक्टूबर, 2022 को, राष्ट्रपति महिला उद्यमियों के लिए गुजरात विश्वविद्यालय के स्टार्ट-अप प्लेटफॉर्म 'हरस्टार्ट' का शुभारंभ करेंगी और अहमदाबाद के गुजरात विश्वविद्यालय में शिक्षा और जनजाति विकास से संबंधित विभिन्न परियोजनाओं का उद्घाटन/शिलान्यास करेंगी।
रक्षा मंत्रालय
रक्षा मंत्री श्री राजनाथ सिंह ने कारगिल विजय दिवस की 20वीं वर्षगांठ पर राष्ट्रीय युद्ध स्मारक पर शहीदों को श्रद्धांजलि अर्पित की
रक्षा मंत्री श्री राजनाथ सिंह ने आज नई दिल्ली में कारगिल विजय दिवस की 20वीं वर्षगांठ के अवसर पर राष्ट्रीय युद्ध स्मारक  पर शहीदों को श्रद्धांजलि अर्पित की।
इस अवसर पर रक्षा मंत्री ने आगंतुक पुस्तिका में एक संदेश लिखा। रक्षा मंत्री ने आगंतुक पुस्तिका में लिखा, ‘भारत के सम्मान, प्रतिष्ठा एवं गर्व के लिए अपने प्राणों की आहुति देने वाले कारगिल युद्ध के बहादुर सैनिकों को श्रद्धांजलि। उनका पराक्रम और त्याग प्रत्येक भारतवासी के लिए प्रेरणादायक है। कारगिल विजय दिवस की 20वीं वर्षगांठ पर, हम यह संकल्प लेते है कि कृतज्ञ राष्ट्र देश के सम्मान के लिए सर्वोच्च बलिदान करने वाले सैनिकों को कभी नहीं भूलेगा।’
रक्षा राज्य मंत्री श्री श्रीपद येसो नाइक, उप-सेना प्रमुख लेफ्टिनेंट जनरल देवराज अंबू, नौसेना उप-प्रमुख वाइस एडमिरल जी. अशोक कुमार एवं वायुसेना उप-प्रमुख एयर मार्शल राकेश कुमार सिंह भदौरिया ने भी ‘ऑपरेशन विजय’ के वीरों के साहस, पराक्रम एवं बलिदान के लिए उनके सम्मान में राष्ट्रीय युद्ध स्मारक पर पुष्प अर्पित किए।
भारत-पाकिस्तान के बीच मई-जुलाई, 1999 के दौरान पश्चिम में जोजिला से लेकर पूर्व में तूरतोक तक नियंत्रण रेखा के निकट सबसे दुर्गम क्षेत्र में कारगिल युद्ध हुआ था। पाकिस्तान द्वारा अपने सैनिकों का घुसपैठ करा कर, खाली किए गए महत्वपूर्ण चोटियों पर कब्जा करके, राष्ट्रीय राजमार्ग की सुरक्षा की अनदेखी करने के अलावा राष्ट्र की क्षेत्रीय अखंडता का उल्लंघन करके इस विवाद की पृष्ठभूमि तैयार की गई थी। भारतीय सेना के सैनिकों ने अदम्य साहस और सहनशीलता का प्रदर्शित करते हुए 12,000 फुट से अधिक ऊंचाइयों पर द्रास, काकसर, बटालिक और तूरतोक सेक्टरों में युद्ध किया और पाकिस्तानी घुसपैठियों को मार भगाया। भारतीय वायु सेना ने भी अपना महत्वपूर्ण योगदान करते हुए सैन्य कार्रवाई में सहायता की थी।
संस्कृति मंत्रालय
केंद्रीय मंत्री श्री अर्जुन राम मेघवाल ने मंगोलिया से वापस लाए गए भगवान बुद्ध के पवित्र कपिलवस्तु अवशेष प्राप्त किए
मंगोलियाई बुद्ध पूर्णिमा महोत्सव के तहत मंगोलिया के गंडन बौद्ध विहार परिसर स्थित बत्सगान मंदिर में 12 दिनों तक प्रदर्शित होने के बाद भगवान बुद्ध के चार पवित्र अवशेष अब भारत वापस आ गए। केंद्रीय मंत्री श्री अर्जुन मेघवाल ने आज गाजियाबाद में इन पवित्र अवशेषों को प्राप्त किया। मंगोलियाई लोगों की जबरदस्त मांग पर पवित्र अवशेषों के प्रदर्शन की अवधि कुछ दिनों के लिए बढ़ानी पड़ी।
मंगोलिया के राष्ट्रपति, मंगोलियाई संसद के अध्यक्ष, मंगोलिया के विदेश मंत्री, संस्कृति मंत्री, पर्यटन मंत्री, ऊर्जा मंत्री, 20 से अधिक सांसद, मंगोलिया के 100 से अधिक बौद्ध विहार के शीर्ष मठाधीश उन हजारों लोगों में शामिल थे जिन्होंने गंडन बौद्ध विहार परिसर स्थित बत्सगान मंदिर में 12 दिनों तक की इस प्रदर्शनी के दौरान अवशेषों को अपनी श्रद्धांजलि दी। महोत्सव के अंतिम दिन मंगोलिया के आंतरिक संस्कृति मंत्री अनुष्ठान के लिए उपस्थित थे।
प्रदर्शनी के पहले दिन  लगभग 18 से 20 हजार भक्तों ने पवित्र बुद्ध अवशेषों को श्रद्धांजलि दी। कार्य दिवसों के दौरान औसतन 5 से 6 हजार श्रद्धालुओं ने गंडन बौद्ध विहार का दौरा किया जबकि सप्ताहांत के दौरान औसतन 9 से 10 हजार श्रद्धालुओं ने श्रद्धासुमन अर्पित किए। अंतिम दिन लगभग 18 हजार श्रद्धालुओं ने पवित्र अवशेषों को श्रद्धांजलि अर्पित करने के लिए गंडन बौद्ध विहार का दौरा किया। समापन के दिन आंतरिक संस्कृति मंत्री अनुष्ठान के लिए उपस्थित थे।
पवित्र बुद्ध अवशेषों को 'कपिलवस्तु अवशेष' के रूप में जाना जाता है क्योंकि उनकी खोज 1898 में बिहार की एक जगह से की गई थी जिसे कपिलवस्तु का प्राचीन शहर माना जाता है।
इन अवशेषों को राजकीय अतिथि का दर्जा दिया गया था और उन्हें उसी नियंत्रण परिवेश में रखा गया था जैसा वर्तमान में राष्ट्रीय संग्रहालय में रखा गया है। एक विशेष हवाई जहाज सी-17 ग्लोब मास्टर के जरिये इन पवित्र अवशेषों को भारत वापस लाया गया है।
वर्ष 2015 में किसी भारतीय प्रधानमंत्री की पहली मंगोलिया यात्रा के दौरान श्री नरेन्द्र मोदी ने गंडन मठ का दौरा किया था और हंबा लामा को एक बोधि वृक्ष का पौधा भी भेंट किया था। दोनों देशों के बीच सदियों पुराने बौद्ध संबंधों की ओर इशारा करते हुए श्री नरेन्द्र मोदी ने मंगोलियाई संसद को संबोधित करते हुए भारत और मंगोलिया को आध्यात्मिक पड़ोसी बताया था।
पिछली बार 2012 में इन अवशेषों को देश से बाहर ले जाया गया था। उस दौरान श्रीलंका में कई स्थानों पर उन्हें प्रदर्शित किया गया था। हालांकि बाद में दिशानिर्देश जारी किए गए और इन पवित्र अवशेषों को 'एए' श्रेणी के पुरावशेष एवं कला खजाने के तहत रखा गया ताकि इन अवशेषों की नाजुक प्रकृति को देखते हुए उन्हें प्रदर्शनी के लिए देश से बाहर न ले जाया जा सके।
प्रधानमंत्री कार्यालय
प्रधानमंत्री ने बथुकम्मा के अवसर पर सभी देशवासियों, विशेष रूप से तेलंगाना की नारी शक्ति को बधाई दी
प्रधानमंत्री श्री नरेन्द्र मोदी ने बथुकम्मा के पावन अवसर पर सभी देशवासियों, विशेषकर तेलंगाना की नारी शक्ति को बधाई दी है।
अपने एक ट्वीट में प्रधानमंत्री ने कहा;
“बथुकम्मा के पावन अवसर पर सभी देशवासियों, विशेष रूप से तेलंगाना की नारी शक्ति को बधाई। मेरी कामना है कि यह त्योहार प्रकृति के साथ हमारे जुड़ाव को प्रगाढ़बनाए और फूलों में हमारी रुचि को गहरा करे।”
रसायन एवं उर्वरक मंत्रालय
श्री मनसुख मंडाविया ने भारत को उर्वरक उत्पादन में आत्मनिर्भर बनाने के लिए समीक्षा बैठक की
केंद्रीय रसायन एवं उर्वरक मंत्री श्री मनसुख मंडाविया ने उर्वरक उत्पादन के क्षेत्र में भारत को आत्मनिर्भर बनाने के लिए उर्वरक विभाग की पहल की आज समीक्षा की। रसायन एवं उर्वरक राज्य मंत्री श्री भगवंत खुबा भी इस दौरान उपस्थित थे। उर्वरक विभाग के सचिव श्री आर के चतुर्वेदी और मंत्रालय के अन्य वरिष्ठ अधिकारियों ने भी इस बैठक में हिस्सा लिया।
श्री मंडाविया ने कहा कि, रामागुंडम संयंत्र के शुरू होने के साथ ही देश में 12.7 लाख मीट्रिक टन प्रति वर्ष स्वदेशी यूरिया का उत्पादन प्रारंभ हो गया है और इससे यूरिया उत्पादन में भारत को 'आत्मनिर्भर'  बनाने के लिए प्रधानमंत्री नरेन्द्र मोदी के स्वप्न को साकार करने में मदद मिलेगी। इस परियोजना से न केवल किसानों को आसानी से उर्वरक की उपलब्धता में वृद्धि होगी बल्कि देश की खाद्य सुरक्षा सुनिश्चित करने के अलावा सड़कों, रेलवे तथा सहायक उद्योग आदि जैसे बुनियादी ढांचे के विकास सहित देश की अर्थव्यवस्था को इससे बढ़ावा मिलेगा।
केंद्रीय मंत्री ने यह भी बताया कि, सरकार वैकल्पिक उर्वरकों के उपयोग को बढ़ावा देने के लिए बाजार विकास सहायता  नीति को उदार बनाने की योजना बना रही है। इससे पहले यह नीति केवल शहरी खाद  तक ही सीमित थी। इसमें जैविक कचरे जैसे बायोगैस, हरित खाद, ग्रामीण क्षेत्रों की जैविक खाद, ठोस/तरल घोल आदि को शामिल कर इस नीति के विस्तार की मांग की गई है। यह विस्तार भारत सरकार के स्वच्छ भारत अभियान का पूर्ण रूप से पूरक साबित होगा।
रसायन एवं उर्वरक मंत्री को यह अवगत कराया गया कि, दुर्गापुर में 12.7 लाख मीट्रिक टन क्षमता का मैटिक्स उर्वरक सयंत्र जल्द ही शुरू होगा।
शिक्षा मंत्रालय
शिक्षकपर्व के तहत बचपन देखभाल एवं शिक्षा पर एक राष्ट्रीय वेबिनार आयोजित
नई शिक्षा नीति  की मुख्य विशेषताओं को रेखांकित करने के लिए शिक्षकपर्व पहल के तहत आज शिक्षा मंत्रालय द्वारा बचपन देखभाल एवं शिक्षा पर एक राष्ट्रीय वेबिनार का आयोजन किया गया। शिक्षा मंत्रालय ने शिक्षकों को सम्मानित करने एवं नई शिक्षा नीति 2020 को आगे बढ़ाने के लिए 8 सितंबर से 25 सितंबर, 2020 तक शिक्षकपर्व का आयोजन किया।
ईसीसीई पर सत्र का संचालन एनसीईआरटी की एसोसिएट प्रोफेसर डॉ. रोमिला सोनी द्वारा किया गया। अम्बेडकर विश्वविद्यालय की डॉ. वेनिता कौल, एनसीईआरटी की प्रोफेसर सुनीति सनवाल तथा दक्षिणी सिक्किम जिले के सरकारी उच्च माध्यमिक विद्यालय, केवजिंग के प्राचार्य श्री मोतीलाल कोईराला मुख्य वक्ताओं में शामिल थे। प्रोफेसर सुनीति ने ईसीसीई के संबंध में नई शिक्षा नीति 2020 की अनुशंसाओं की व्याख्या करने के द्वारा चर्चा की शुरूआत की। चर्चा को आगे बढ़ाते हुए, उन्होंने गर्भावस्था से लेकर 2 वर्ष की आयु के शिशु के जीवन के आरंभिक वर्षों में पोषण के महत्व के बारे में बताया। इसके अतिरिक्त, उन्होंने पोषण, स्वास्थ्य एवं अध्ययन के बीच के संबंध की भी व्याख्या की। 2 वर्ष की आयु के आरंभिक वर्षों में शिशु के तीव्र विकास पर भी विस्तार से चर्चा की गई। वक्ता ने इस बात पर भी जोर दिया कि शोध अध्ययनों से प्रदर्शित होता है कि किसी शिशु के जीवन के आरंभिक वर्षों में पोषण का उसके स्वास्थ्य तथा बाद के वर्षों में शैक्षणिक प्रदर्शन से महत्वपूर्ण संबंध होता है।
डॉ. कौल ने एनईपी के कार्यान्वयन के लिए केंद्रीय क्षेत्रों का वर्णन किया और जोर देकर कहा कि आरंभिक चरणों में शैक्षणिक कौशलों के विकास के अतिरिक्त बच्चोंके बीच समाज में मिलने जुलने के कौशल के विकास भी महत्वपूर्ण होता है। गुणवत्तापूर्ण ईसीसीई की प्रदायगी में सामुदायिक स्तर पर प्रतिपालन एवं माता पिता की भूमिका पर भी काफी बल दिया गया। विकास के लिहाज से उपयुक्त कंटेंट एवं अध्यापन कला के महत्व को वक्ता द्वारा आनंददायक, खेल आधारित तथा बच्चों की दिलचस्पी वाली गतिविधियों के उदाहरण देने के जरिये रेखांकित किया गया। डॉ. कौल ने एनईपी 2020 की सराहना की और कहा कि पाठ्यक्रम का उर्ध्वगामी विस्तार बच्चों के लिए प्री-स्कूल से ग्रेड-1 तक के सुगम रूपांतरण के लिए काफी प्रभावी होगा।
दक्षिणी सिक्किम जिले के सरकारी उच्च माध्यमिक विद्यालय, केवजिंग के प्राचार्य श्री मोतीलाल कोईराला ने ईसीसीई के तहत बच्चों को सक्रिय, फिट एवं शिक्षण के लिए तैयार रखने के लिए शिशु योगा जैसे नवोन्मेषणों एवं गतिविधियों को साझा किया। श्री कोईराला ने यह जानकारी भी दी कि बच्चों को स्कूल में खिलौने, खेलने के उपकरण, किताबें एवं प्रिंट समृद्ध क्लासरूम उपलब्ध कराये जाते हैं जिससे कि बच्चे आनंददायक तरीके से शिक्षण गतिविधियों से जुड़ें। उन्होंने इस पर भी जोर दिया कि ये गतिविधियां बच्चों को स्कूलों की तरफ आकर्षित करेंगी जिसके द्वारा नामांकनों में बढोतरी होगी।
अपनी समापन टिप्पणियों में डॉ. सेनापति ने सत्र की कार्यवाहियों का सारांश प्रस्तुत किया और बताया कि नई शिक्षा नीति 2020 भारतीय संस्कृति को समृ़द्ध बनाने में सहायता करेगी जो ईसीसीई के चरण से ही अंतर्निविष्ट होने वाले मूल्यों को प्रतिबिंबित करती है।
एमजी/एएम/एसकेजे/डीसी
(Visitor Counter : 217
महिला एवं बाल विकास मंत्रालय
2 करोड़ लखपति दीदी बनाने का लक्ष्य; महिला स्वयं सहायता समूहों को ड्रोन उड़ाने की शक्ति प्रदान की जाएगी: प्रधानमंत्री
लाल किले की प्राचीर से राष्ट्र को संबोधित करते हुए, प्रधानमंत्री श्री नरेन्द्र मोदी ने 77वें स्वतंत्रता दिवस पर आज कहा कि सरकार गांवों में 2 करोड़ 'लखपति दीदी' बनाने का लक्ष्य लेकर महिला स्वयं सहायता समूहों  के साथ काम कर रही है। प्रधानमंत्री ने कहा कि आज 10 करोड़ महिलाएं महिला स्वयं सहायता समूहों से जुड़ी हैं। "गांवों में आज, किसी को भी बैंक में दीदी, आंगनवाड़ी में दीदी और दवा उपलब्ध कराने वाली दीदी मिल सकती है।"
प्रधानमंत्री ने कृषि तकनीक के बारे में बात की और ग्रामीण विकास में विज्ञान और प्रौद्योगिकी की क्षमता का लाभ उठाने की वकालत की। प्रधानमंत्री ने कहा कि 15,000 महिला स्वयं सहायता समूहों को ड्रोन चलाने और उनकी मरम्मत के लिए ऋण और प्रशिक्षण दिया जाएगा। प्रधानमंत्री ने कहा, इन महिला स्वयं सहायता समूहों को ‘ड्रोन की उड़ान’ की शक्ति प्रदान की जाएगी।